
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка за ОЧЦМ, ИУМПС, НУБА, ИУЕЕО в гр. Видин, ул. „Цар Асен II” № 27 с оператор „Вида ойл” ООД, гр. Видин в изпълнение на Заповед № РД-287/02.11.2015 г.


Извършената комплексна проверка на 06.11.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Дружеството притежава безсрочно разрешително за извършване на дейности по третиране на ОЧЦМ, неопасни отпадъци, ИУМПС, ИУГ, НУБА, ИУЕЕО за площадката в гр. Видин. Проверените условията поставени в разрешителното се изпълняват. Приемат се само отпадъци от ОЧЦМ и НУБА. Същите се съхраняват разделно по видове на обособени и обозначени със съответните кодове на отпадъци на открити бетонирани площадки за ОЧЦМ и под навес в метални контейнери за НУБА.  Отпадъците се предават за последващо третиране на фирми, притежаваща разрешение по чл. 35 от Закона за управление на отпадъците. Води се необходимата отчетност на количествата приети, образувани и предадени отпадъци в заверени от РИОСВ – Монтана отчетни книги за отпадъци.  

Предвид естеството на изкупуваните отпадъци, дейността на площадката не подлежи на контрол по отношение ограничаване използването и контрола на флурираните парникови газове и озоноразрушаващите вещества. Шум в околната среда от обекта се генерира единствено през деня при товарене на металните отпадъци за последващото им третиране или оползотворяване.
На площадката се извършва рязане на метални отпадъци с цел намаляване на размерите. За целта се използва кислород (бутилки). 
Съгласно Регламент ЕО № 1907/2006 г. дружеството се явява вносител на дървени въглища от трета страна. Извършена е предварителна регистрация на дървени въглища в 10 – 100 т/год през 2013 г. по Регламент REACH и нотификация на дървени въглища по Регламент CLP през 2013 г. Представени са фактури за внос на дървени въглища за периода от 01.01.2015 до 31.10.2015 г.
При проверката не са констатирани несъответствия с нормативните изисквания по околна среда и в тази връзка не са давани предписания.

